《入新安县境有怀顾明府》
明代·殷奎

才入新安趣便真，县中官长是诗人。三年云路离情隔，千里月明清梦频。

栗叶满山秋实美，鲂鱼出水冻腴新。高斋昼寂便清供，消受民风一味淳。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。